
	[bookmark: nev]POÓR ILDIKÓ
jogász
Osztatlan, 9. félév
Miskolci Egyetem
Állam- és Jogtudományi Kar
	






Témavezető:
	Dr. Szilágyi jános Ede
egyetemi docens, ME ÁJK




Jut-e dohány a dohányra? -avagy a vertikum léte a Közös Agrárpolitika új időszakában, jogi szemmel

A Közös Agrárpolitika 2014-2020 közötti időszaka egy teljesen új szabályrendszert vezetett be valamennyi tagállam agráriumában. A változás a dohányágazatot igen sérülékenyen érintette, hiszen a korábban különleges támogatásként (73/2009/EK rendelet 68. cikk) definiált szerkezetátalakítási programot (29/2010 (III. 30.) FVM) az Európai Unió már nem biztosítja a szektor részére. A döntés csapásként hatott az ágazat szereplőire, és megkérdőjeleződött annak további léte. A Földművelésügyi Minisztérium látván azonban a foglalkoztatást is segítő támogatás fontosságát, hazai forrásból kívánja biztosítani az EU által már nem finanszírozott forrásokat.
Dolgozatom első részében bemutatásra került a dohányágazatban biztosított piacszabályozási támogatások rendszere a KAP előző időszakában. Ezt követően arra a kérdésre kívántam válaszolni, hogy milyen szempontok kerültek figyelembe véve illetve milyen folyamat vezetett az ágazat ezt követő mellőzöttségéhez.
A jelenlegi helyzet ismertetése után pedig rátértem annak a hangsúlyos problémának a megtárgyalására, hogy milyen alternatívákkal lehetne biztosítani hazai forrásból a támogatást, és hogy ezek a lehetőségek megfelelnek-e az uniós jogi előírásoknak, jogszabályoknak esetlegesen nem áll-e fenn összeütközés a hazai szabályok és az uniós joganyag között?
A dolgozatom zárásaként pedig az Európai Bíróság gyakorlatából ismertetek olyan estet, ahol az állami támogatás volt a per tárgya. Ennek ismeretében pedig joghallgatóként megpróbáltam értékelni, hogy a még formálódó hazai támogatási rendszer megfelel-e a KAP szabályrendszere által kijelölt keretben. 



